Պաուլինա Անդրեևա

Պաուլինա Օլեգովնա Անդրեևա (ռուս.՝ Паули́на Оле́говна Андре́ева, ծննդյան անունը՝ Եկատերինա Անդրեևա (ռուս.՝ Екатерина Олеговна Андреева) հոկտեմբերի 12, 1988(1988-10-12), Լենինգրադ, ՌԽՖՍՀ, ԽՍՀՄ), ռուսական թատրոնի և կինոյի դերասանուհի, երգչուհի։ Հայտնի է «Հալոցք» (2013) ու «Մեթոդ» (2015) սերիալների, ինչպես նաև «Մորեխ» (2013) ֆիլմի շնորհիվ։


== Կենսագրություն ==
Ծնվել է 1988 թվականի հոկտեմբերի 12-ին Լենինգրադում։ Ընտանիքում դերասաններ չկան, և արվեստի հետ կապ չունեն։ Սովորել է Ի. Կռիլովի անվան № 24 գիմնազիայում Վասիլևսկի կղզում։ Դպրոցում խաղացել է անգլերեն ներկայացումներում, որոնք բեմադրել է Օքսանա Սալամատովան։ Օրինակ՝ Պաուլինինան ավագ դասարաններում «Զմրուխտե քաղաքի հրաշագործը» բեմադրության մեջ խաղացել է խրտվիլակի դերը։ Զբաղվել է պարերով։ Դպրոցն ավարտելուց հետո ընդունվել է Սանկտ Պետերբուրգի պետական համալսարանի ժուռնալիստիկայի ֆակուլտետ, սովորել է 2 տարի և մեկնել Մոսկվա, որտեղ ընդունվել է ՄԳԱԹ-ի դպրոց-ստուդիա (Ռ. Կոզակի և Դ. Բրուսնիկինի կուրս)։ Երրորդ կուրսում խաղացել է ռեժիսոր Կիրիլ Սերեբրեննիկովի «Околоноля» ներկայացման մեջ։ Ստուդիան ավարտելուց հետո՝ 2011 թվականին ընդունվել է Մոսկվայի Անտոն Չեխովի անվան գեղարվեստական թատրոնի թատերախումբ։
Կինոյում իր նորամուտը կատարել է 2007 թվականին։ «Հաոցք» (2013) հեռուստասերիալում մարմնավորել է երգչուհու և կատարել Կոնստանտին Մելաձեի համանուն ռոմանսը, որը միանգամից հիթ է դարձել։ 2016 թվականին դարձել է «OK!» ամսագրի մրցանակի դափնեկիր «Նոր դեմքեր – կինո» անվանակարգում։


== Անձնական կյանք ==
2015 թվականի աշնանից հանդիպել է պրոդյուսեր, ռեժիսոր և դերասան Ֆեոդոր Բոնդարչուկի հետ։ 2019 թվականի սեպտեմբերին նրանք ամուսնացել են։

Որդին՝ Իվան (ծնվ.՝ 2 մարտի, 2021)։


== Աշխատանք թատրոնում ==


=== Օ. Տաբակովի ղեկավարած թատրոն ===
«Околоноля» (ռեժ.՝ Կիրիլ Սերեբրեննիկով) – Պլակսա


=== Չեխովի անվան ՄԳԹ ===
2011 – «Տուն» (ռեժ.՝ Սերգեյ Պուսկեպալիս) – Ուլյանա
2011 – «Վարպետը և Մարգարիտան» (ռեժ.՝ Յա. Սաս) – Նիզա և Ֆրիդա
«Սիրելիներից մի բաժանվեք» (ռեժ.՝ Վ. Ռիժակով) – Միրոնովա և Բելյաևա
«Ազնվականների բույնը» (ռեժ.՝ Մ. Բրուսնիկինա) – երիտասարդ մարդիկ
2012 – «Ոճիր և պատիժ» (ռեժ.՝ Լ. Էրենբուրգ) – Դունյա
2014 – «№ 13D», Ռ. Կունի (ռեժ.՝ Վ. Մաշկով, 2014) – Ջեյն Ուորզինգթոն
2017 – «Լուսավոր ճանապարհ 19.17» (ռեժ.՝ Ա. Մոլոչնիկով) – Ալեքսանդրա


== Ֆիլմագրություն ==


=== Դերեր կինոյում ===
2007 – Օրենք և կարգ։ Օպերատիվ հետաքննությունների բաժին 2 (ռուս.՝ Закон и порядок: Отдел оперативных расследований 2) (ֆիլմ 23՝ «Облава») — Սվետլանա
2008 – Օրենք և կարգ։ Օպերատիվ հետաքննությունների բաժին 3 (ռուս.՝ Закон и порядок: Отдел оперативных расследований 3) (ֆիլմ 22՝ «Яхтсмен») — Նադյա
2013 – Հալոցք (ռուս.՝ Оттепель) — Դինա, երգչուհի
2013 – Մորեխ (ռուս.՝ Саранча) — Լերա
2013 – Մութ աշխարհ։ Հավասարակշռություն (ռուս.՝ Тёмный мир: Равновесие) — Լիլի
2014 – Կրակոց (ռուս.՝ Выстрел) — Յանա Տումանովա
2014 – Գրիգորի Ռ. (ռուս.՝ Григорий Р.) — իշխանուհի Իրինա Յուսուպովա
2015 – Մեթոդ (ռուս.՝ Метод) — Եսենիա Ստեկլովա
2015 – Կարգավիճակը. Ազատ (ռուս.՝ Статус: Свободен) — Սոնյա Շմուլ
2017 – Հեղափոխության դևը (ռուս.՝ Демон революции) — Սոֆյա Ռուդնևա
2017 – Առասպելներ (ռուս.՝ Мифы) — Մարիա / Միա
2017 – Քնածները (ռուս.՝ Спящие) — Օքսանա Տրոիցկայա
2018 – Ինչպես երեխաներ (ռուս.՝ Как дети)
2018 – Ավելի լավ, քան մարդիկ (ռուս.՝ Лучше, чем люди) — Արիսա
2018 – Սիրուհիներ (ռուս.՝ Любовницы) — Իրա
2019 – Մեթոդ 2 (ռուս.՝ Метод 2) — Եսենիա Ստեկլովա
2020 – Սապատավոր ձիուկը (ռուս.՝ Конёк-горбунок) — թագուհի


=== Վոկալ կինոյում ===
2013 – Հալոցք (ռուս.՝ Оттепель (телесериал)) — «Оттепель»
2017 – Ձգողականություն (ռուս.՝ Притяжение) — «Closer»


== Պարգևներ ==
Ռուսաստանի Դաշնության նախագահի շնորհակալագիր (27 փետրվարի, 2019 թվական) – մշակույթի և արվեստի զարգացման գործում ունեցած ավանդի, բազմամյա բեղմնավոր գործունեության համար։


== Ծանոթագրություններ ==


== Արտաքին հղումներ ==
МХТ им. Чехова. Паулина Андреева
Паулина Андреева: «Я маленький правдоруб», Наталья Витвицкая, Ваш досуг, 13.06.2012
Паулина Андреева: На улице меня не узнают. Без накрашенных ресниц и красных губ я выгляжу кардинально по-другому. Интервью. // Комсомольская правда, 19.03.2014
МХТ им. А. П. Чехова. Спектакль No. 13D. Премьера и обсуждение. // телеканал «Театр», 18.02.2014
Paulina Andreeva (անգլ.) Internet Movie Database կայքում